Атланта Хокс
Атланта Хокс (инг. Atlanta Hawks) — АЦШ Джорджи штатан Атлантера, профессионалан баскетболан клуб. Ловзу Къоман баскетболан ассоциацин Къилба-Малхбален дивизионехь Малхбален конференцехь. ЦӀера матчаш дӀахьо Атлантехь «Стэйт Фарм-аренехь». Команда кхоьллина 1946 шарахь, «Баффало Байзонс» цӀарца, цунах хилира Къоман баскетболан лигин декъахо. Хьалхара 13 ловзар дӀадаьлча, цӀе хийцира «Три-Ситис Блэкхокс», тӀаккха кхелхира Иллинойс штатера Молине. 1949 шарахь, команда дӀакхийтира КъБА, иза АБА вовшахтоьхча. 1951 шарахь, кхелхира Милуоки, кхин а йацйира цӀе «Хокс» аьлла. 1955 шарахь, команда йуха а кхелхира, хӀинца Сент-Луисе, цигахь 1958 шарахь йаьккхира КъБА чемпионан титул. Командин долахочо Кернера клуб Джорджин губернаторна Сандерс Карлан а, Казинс Томасан а йоьхкинчул тӀаьхьа, 1968 шарахь «Хокс» кхелхира Атланте, цигахь хӀинца ловзуш йу. «Хоксан» йу йохаллийца шолгӀа ца толаран сери («Сакраменто Кингз» дӀайаьлча) — КъБАхь чемпион ца хуьлуш 60 шо. Берриг коьрта аьттунаш хилира команда Сент-Луисехь ловзучу хенахь (КъБА 3 финал а, чемпионийн титул а). Цул сов, команда 48 шарахь плей-оффан шолгӀа раундал дехьа ца йолу, и сери сецира 2015 шарахь. ХӀинца «Хокс» — КъБА командех йеаннах цхьаъ йу, XXI бӀешарахь 10 шарахь хьалхий-тӀаьхьий плей-оффе йаьлла (2008—2017). Иштта лаххара а 10-зза оцу муьрехь плей-оффе йаьлла кхин клубаш йу «Сан-Антонио» (1998-ХӀ. а.) а, «Денвер Наггетс» (2004—2013) а, «Даллас Маверикс» (2001—2012) а.